البوسته جايه

من مسرحية :شهرزاد
 كلمات الأغنية 
البوسته جايه البوسته جايه أيوه هيه أيوه هيه

الساعي: حلمكم ياولاد عليه دا انتم زغللتم عينيه

بنت: أنا قبلكم شوف لي اسمي

الساعي: من عينيه آدي اسمك .. وانتي ياختي

بنت: شوف لي عندك اسم خضره

الساعي: وآدي اسمك أنتي رخره

بنت: اقروا يالا وبشرونا وأنا راجع للخاتونه

اخرى: نقرا قبلا الأولاني

اخرى: ياختي سيبي

لما أشوف قبله اللى جاني من حبيبي

بنت: وأنتي ليه يعني جوابك له علامة

اخرى: الحبيب منصور وراجع بالسلامة

بنت: ياحلوللي انشالله ياختي

بنات: يبقى من بختك وبختي

الجميع: امتى هيجونا وطمن عليهم

واحنا ننزل بوس وعض وحضن فيهم

دول عساكرنا اللى جاهدوا وشرفونا

حظهم وأنسهم واجب علينا

تصنيف:اغانى باللغه المصريه
تصنيف:اغانى سيد درويش
تصنيف:كلمات اغانى